Καταγραφή των διαφορών σε συχνότητα και σοβαρότητα των κακώσεων, μεταξύ συνθετικού και φυσικού χλοοτάπητα σε ερασιτέχνες αθλητές ποδοσφαίρου
Creators: name: Χατζηαθανασίου, Αθανάσιος Γεωργίου
Publisher: name: Aristotle University of Thessaloniki
Year: 2008
Subjects: Κακώσεις
Ποδόσφαιρο
Συνθετικός χλοοτάπητας
Φυσικός χλοοτάπητας
Injuries
Football
Soccer
Artificial turf
Natural grass

description: Πολλές είναι οι έρευνες που ασχολήθηκαν με τη συχνότητα και τη σοβαρότητα των τραυματισμών στο χώρο του ποδοσφαίρου. Παρ’ όλα αυτά ελάχιστες έχουν ερευνήσει τα σύγχρονα δεδομένα που προκύπτουν από την κατασκευή και χρήση νέου τύπου γηπέδων, όπως είναι τα συνθετικά. Η παρούσα έρευνα, κατέγραψε τις διαφορές που υπάρχουν μεταξύ του φυσικού και του συνθετικού χλοοτάπητα και κατέληξε σε χρήσιμα συμπεράσματα. Μελετώντας 199 ερασιτέχνες ποδοσφαιριστές του Ν. Θεσσαλονίκης, οι οποίοι αγωνίζονταν στις τοπικές κατηγορίες Α και Α1, κατέγραψε διαφορές και συγκεκριμένα αυξημένα ποσοστά τραυματισμών, μεταξύ των αθλητών που αγωνίζονταν σε συνθετικό γήπεδο (86,8%), έναντι (49,6%) που εμφάνισαν οι ποδοσφαιριστές του φυσικού χόρτου. Τα διαστρέμματα ήταν αυξημένα στο συνθετικό (32,9%), σ’ αντίθεση με το φυσικό, όπου τα κατάγματα ήταν περισσότερα (29,1%). Τέλος σημαντικά ήταν και τα αποτελέσματα που αφορούσαν το χώρο στον οποίο προκλήθηκε ο τραυματισμός, όπου στο μεν φυσικό χόρτο, οι ποδοσφαιριστές τραυματίζονταν πιο συχνά κατά την διάρκεια του αγώνα (αγώνας 70%, προπόνηση 30%), στοιχείο απόλυτα φυσιολογικό αφού οι επιβαρύνσεις εκεί είναι αυξημένες, ενώ στο συνθετικό, τα ποσοστά μεταξύ αγώνα και προπόνησης ήταν μοιρασμένα (αγώνας 56%, προπόνηση 44%). Τα παραπάνω στοιχεία είναι ιδιαίτερα σημαντικά και πρέπει να ληφθούν υπόψιν απ’ όλους όσους ασχολούνται με το χώρο του ποδοσφαίρου (αθλητές, γυμναστές, προπονητές, παράγοντες, γιατροί, φυσιοθεραπευτές κ.α.), αφού η νέες τάσεις και η στροφή σε νέες τεχνολογίες μπορεί να αποδειχθούν επιζήμιες για τον αθλούμενο.
description: There are many studies that have worked on the frequency and severity of injury in soccer. Nevertheless, few of them have already studied about the up-to-date data that have come up with the construction and use of new types of fields, like the synthetic turf. The present study, have recorded the differences between the natural and the synthetic turf, gathering useful conclusions. Consulting 199 amateur soccer players who play in topic A and A1 division of Thessaloniki, we marked differences and to be more specific, increased percentages of the injuries, for the athletes that play on synthetic turf (86,8%), opposite to (49,6%) that revealed from the athletes that play on physical field. The sprains were more often on synthetic turf (32,9%), in contrast to the physical field, that has an increase in fractures (29,1%). Finally, there were very important results about where the injury took place. On the one hand, there is physical field, where the injuries were more often while playing in the game (game 70%, training 30%), which is something very common because of the burden that has a match and on the other hand, on synthetic turf, the results were whipsawed (game 56%, training 44%). The elements above are very important and it must be kept in mind from all the relevant people that have to do with soccer (athletes, trainers, coaches, agents, doctors and physiotherapists), that many of the fresh trends and the attempts to adopt new technologies, might proved harmful for the athlete.